સંખેડા: સંખેડા તાલુકામાં ગતરાત્રીના ખાબકેલા બે ઇંચ જેટલા વરસાદને પગલે વડીયા ગામે જવાના માર્ગે આવતા ત્રણેય કોતરો ઉપર પાણી ફરી વળતા સ્થાનિકો મુશ્કેલીમાં મુકાયા હતા.આ સિવાય સાંઢકુવા અને સજાનપુરા જવાના માર્ગે પણ ડીપ ઉપર પાણી ફરી વળ્યા હતા.આ ત્રણેય ગામોના નાગરિકો ઉંચા નાળા અને પુલ બનાવવા માટેની માંગ લાંબા સમયથી કરી રહ્યા છે.જોકે હાલમાં પાણી ઉતરી ગયેલું હોઈ અવર જવર શક્ય બનેલી છે.